เป็นร้านเปิดใหม่ริมถนนขาเข้าอำเภอสระกระโจม มีลานจอดรถหน้าร้านกว้าง ร้านสะอาดสะอ้าน หลังคายกสูง ลมแรงไม่ร้อนมาก สั่งเมนูเส้นเล็ก ชามกำลังดี แรกลิ้มรส รสชาติกลมกล่อม ไม่เผ็ดมาก เปรี้ยวกำลังดี ซักระยะ ลิ้นก็เริ่มรับรู้ถึงความเผ็ดร้อนที่ไม่จำเป็นต้องปรุงเพิ่ม เลยต้องลดดีกรีความเผ็ดด้วยผักที่ให้มาด้วย ถือว่าเป็นก๋วยเตี๋ยวเรือรสเด็ดอีกที่ ที่ควรลอง